Hubungan Malaysia–Sepanyol

Hubungan Malaysia–Sepanyol merujuk kepada hubungan dua hala antara Malaysia dengan Sepanyol. Malaysia memiliki kedutaan di Madrid, dan Sepanyol memiliki kedutaan di Kuala Lumpur. Sepanyol menjalinkan hubungan diplomatik dengan Malaysia pada 12 Mei 1967 dan, kedua-dua kedutaan Malaysia dan Sepanyol dibuka pada 1986. Lawatan negara pertama dibuat oleh Yang di-Pertuan Agong Sultan Azlan Shah pada Julai 1992, manakala Raja Sepanyol Juan Carlos bersama Ratu Sofía melawat Malaysia pada 4 April 1995.

 Hubungan ekonomi 
Pada 2011, jumlah eksport Malaysia ke Sepanyol berjumlah $620 juta manakala eksport Sepanyol ke Malaysia bernilai sekitar $320 juta. Malaysia adalah tempat pelaburan Sepanyol terbesar di Asia Tenggara, manakala kehadiran syarikat Malaysia di Sepanyol agak kecil.. Salah satu syarikat Sepanyol, GMV, turut terlibat dalam cadangan laluan kereta api laju Kuala Lumpur–Singapura. Eksport utama Sepanyol ke Malaysia termasuk jentera elektrik, besi dan keluli, baja, bahan kimia dan tekstil manakala eksport utama Malaysia ke Sepanyol termasuk getah, minyak sawit dan komponen peranti elektrik. Kedua-dua negara telah juga dalam proses untuk meningkatkan hubungan perdagangan terutamanya dalam pelancongan dan industri marin. Perjanjian penghapusan cukai berganda dan pengelakan fiskal juga telah ditandatangani antara kedua-dua negara. Satu dewan perniagaan antara kedua-dua negara juga telah ditubuhkan.

 Rujukan 


Sepanyol
Malaysia